
บันทึกข้อความ
ส่วนราชการ  องค์การบริหารส่วนตำบลกะหรอ (สำนักงานปลัด) อำเภอ นบพิตำ  จังหวัด นครศรีธรรมราช

ที่  นศ ๗๒๔๐๑/-                                      วันที่          กุมภาพันธ์  2562
เรื่อง   รายงานผลการเข้ารับการฝึกอบรมหลักสูตร  “การเพิ่มศักยภาพงานธุรการยุคใหม่ให้ทันต่อความเปลี่ยนแปลงในการใช้ภาษาร่างหนังสือราชการ การเขียนหนังสือราชการ การบันทึกเสนอหนังสือ รูปแบบหนังสือราชการตามระเบียบงานสารบรรณและการนำเรื่องประกาศในราชกิจจานุเบกษา ขององค์กรปกครองส่วนท้องถิ่น”
เรียน  นายกองค์การบริหารส่วนตำบลกะหรอ
ตามที่นายกองค์การบริหารส่วนตำบลกะหรอ  ได้พิจารณาอนุญาตให้เข้าร่วมอบรม  ตามคำสั่ง อบต.กะหรอ ที่  028/๒๕62  ลงวันที่  23  เดือนมกราคม  พ.ศ. ๒๕62  อนุมัติให้ข้าพเจ้า นางรัชฎา  สีขาว  ตำแหน่ง  นักจัดการงานทั่วไปชำนาญการ   สังกัดสำนักงานปลัดองค์การบริหารส่วนตำบลกะหรอ  เข้ารับการฝึกอบรมหลักสูตร   “การเพิ่มศักยภาพงานธุรการยุคใหม่ให้ทันต่อความเปลี่ยนแปลงในการใช้ภาษาร่างหนังสือราชการ การเขียนหนังสือราชการ การบันทึกเสนอหนังสือ รูปแบบหนังสือราชการตามระเบียบงานสารบรรณ          และการนำเรื่องประกาศในราชกิจจานุเบกษา ขององค์กรปกครองส่วนท้องถิ่น” รุ่นที่ 4 ระหว่างวันที่                     1 - 3  กุมภาพันธ์  2562   ณ   โรงแรมหรรษา เจบี  อำเภอหาดใหญ่  จังหวัดสงขลา นั้น


บัดนี้ ข้าพเจ้าได้เดินทางกลับมาจากการเข้ารับการอบรมหลักสูตรดังกล่าวข้างต้น  จึงขอรายงานผลการเข้ารับการอบรมตามแบบที่กำหนด เพื่อให้นายกองค์การบริหารส่วนตำบลกะหรอ ผู้บังคับบัญชา           ตามลำดับชั้นและพนักงานส่วนตำบลทุกท่านทราบ รายละเอียดได้แนบท้ายบันทึกข้อความนี้แล้ว


จึงเรียนมาเพื่อโปรดทราบและพิจารณาต่อไป
(ลงชื่อ)                                ผู้รายงาน
                                                     


   (นางรัชฎา   สีขาว)




    


     นักจัดการงานทั่วไปชำนาญการ











 




                    (นางสาวจันทร์ทิพย์  ชัยชนะ)





                                      หัวหน้าสำนักปลัด 

     

แบบรายงานสรุปผลการเข้ารับการอบรม
องค์การบริหารส่วนตำบลกะหรอ  อำเภอนบพิตำ  จังหวัดนครศรีธรรมราช

โครงการ/หลักสูตร/เรื่อง หลักสูตร  “การเพิ่มศักยภาพงานธุรการยุคใหม่ให้ทันต่อความเปลี่ยนแปลงในการใช้ภาษาร่างหนังสือราชการ การเขียนหนังสือราชการ การบันทึกเสนอหนังสือ รูปแบบหนังสือราชการตามระเบียบงานสารบรรณ และการนำเรื่องประกาศในราชกิจจานุเบกษา ขององค์กรปกครองส่วนท้องถิ่น” รุ่นที่ 4
ชื่อ – สกุล  นางรัชฎา   สีขาว   ตำแหน่ง  นักจัดการงานทั่วไปชำนาญการ    สังกัด   อบต.กะหรอ
๑. จำนวนผู้เข้ารับการอบรมในครั้งนี้ :
จำนวน   51     คน

๒.  ผู้เข้ารับการอบรมในครั้งนี้ :  ผู้บริหาร อปท.  ปลัด อปท.  หัวหน้าสำนักปลัด หัวหน้าส่วน หัวหน้ากอง  
ผู้อำนวยการกอง  ข้าราชการ  พนักงานส่วนท้องถิ่น ลูกจ้างประจำ 
พนักงานจ้าง ที่สนใจ และผู้ปฏิบัติหน้าที่งานธุรการหรือเขียนโครงการ
๓. ระยะเวลาการฝึกอบรม : วันที่  1 -3 กุมภาพันธ์  2562
๔. สถานที่อบรม : ณ  โรงแรมหรรษา เจบี  อำเภอหาดใหญ่ จังหวัดสงขลา  จัดโดยมหาวิทยาลัยราชภัฏ 
    สวนสุนันทา

๕. วิทยากรมาให้ความรู้ : อาจารย์กฤตติกร  กสิกูรพงศ์    วิทยากรจาก   สำนักบริหารการคลังท้องถิ่น 
กรมส่งเสริมการปกครองท้องถิ่น กระทรวงมหาดไทย

๖. เอกสารที่ได้รับจากการอบรม : คู่มือสมรรถนะและบทเฉพาะกาล  คู่มือ “การบริหารผลการปฏิบัติราชการ” 
๗. งบประมาณที่ใช้ไป : ค่าลงทะเบียน  เป็นเงิน  3,900.-บาท และค่าใช้จ่ายในการเดินทางไปราชการจากองค์การบริหารส่วนตำบลกะหรอ  3,820.-บาท รวมเป็นเงิน 7,720.- บาท (เจ็ดพันเจ็ดร้อยยี่สิบบาทถ้วน)
๘. ได้รับความรู้อะไรจากการเข้าอบรม ประชุม สัมมนา : 

   
วันที่ 1  ของการอบรม ( 1  กุมภาพันธ์  2562)  ลงทะเบียนรับเอกสารอบรม 
วันที่ 2-3  ของการอบรม ( 2 - 3  กุมภาพันธ์  2562)  วิทยากร  อาจารย์กฤตติกร  กสิกูรพงศ์   การบริหารจัดการหนังสือราชการในองค์กรปกครองส่วนท้องถิ่น ตามระเบียบ กฎหมาย  
เครื่องมือที่ใช้ในการบริหารหนังสือราชการ  มี

-  ระเบียบสำนักนายกรัฐมนตรีว่าด้วยงานสารบรรณ พ.ศ. 2526  บังคับใช้ 1 มิถุนายน 2526  มีการแก้ไขเพิ่มเติม ฉบับที่ 2 พ.ศ. 2548  (90 ข้อ) และ ฉบับที่  3 พ.ศ. 2560  

ระเบียบนี้เกิดในสมัยพลเอกเปรม ติณสูลานนท์ เป็นนายกรัฐมนตรี เนื่องจากการเสนองานเรื่องเดียวกันตามีความหลากหลาย ก่อให้เกิดความยุ่งยากในการพิจารณา จึงมอบหมายให้สำนักนายกรัฐมนตรี กำหนดระเบียบนี้ขึ้นมา

สาระสำคัญฉบับแรก (สมัยพลเอกเปรม เป็นนายกรัฐมนตรี)  คือ  กำหนดรูปแบบหนังสือราชการ (แบบเป็นส่วนหนึ่งของระเบียบ)

สาระสำคัญฉบับที่ 2 (สมัยทักษิณ เป็นนายกรัฐมนตรี) คือ การปรับโครงสร้างของส่วนราชการครั้งยิ่งใหญ่ ใช้ระบบสารบัญทางอิเล็กทรอนิกส์  ในการรับส่งหนังสือ
/สาระ...

สาระสำคัญฉบับที่ 3   คือ 1) การรับรองสำเนาถูกต้อง ในฉบับที่ 2 ผู้รับรองสำเนาต้องระดับ 2 ขึ้นไป จนถึงระดับผู้อำนวยการ  แต่พอฉบับที่ 3  รับรองสำเนาได้ตั้งแต่พนักงานราชการขึ้นไป 2) การทำลายหนังสือราชการ (สำรวจ แต่งตั้งคณะกรรมการทำลายหนังสือ (ผู้ว่าราชการจังหวัดเป็นคนแต่งตั้งคณะกรรมการทำลายหนังสือราชการ)) 3) เปลี่ยนจากระบบซีเป็นระบบแท่ง เจ้าของเรื่องคือผู้ปฏิบัติ
· ​ระเบียบว่าด้วยการรักษาความลับของทางราชการ พ.ศ. 2544 (53 ข้อ) แก้ไขเพิ่มเติม (ฉบับที่ 2) 
พ.ศ. 2561
ใบปกหนังสือลับที่สุด สีเหลือง / ลับมาก สีแดง / ลับ สีน้ำเงิน
หนังสือชั้นความลับ จะต้องมีการแต่งตั้งนายทะเบียนข้อมูลข่าวสารลับ และผู้ช่วยนายทะเบียน

· ระเบียบว่าด้วยการรักษาความปลอดภัยแห่งชาติ พ.ศ. 2552 (ฉบับที่ 2 พ.ศ. 2554) (55 ข้อ)
เดิม ปี พ.ศ. 2517 ซึ่งได้รับการยกเลิกไปแล้ว  (บุคคล-ได้รับความคุ้มครอง / สถานที่-เวร / ข้อมูลความลับ-ข่าวสารลับ)
เพิ่มเติมเครื่องมือที่ใช้ในการบริหารหนังสือราชการ
· พระราชบัญญัติข้อมูลข่าวสารของราชการ พ.ศ. 2540 (43 มาตรา)
· พระราชบัญญัติจดหมายเหตุแห่งชาติ พ.ศ. 2556 (32 มาตรา)
· พระราชบัญญัติระเบียบบริหารราชการแผ่นดิน พ.ศ. 2534 (แก้ไขถึง ฉบับที่ 8) (75 มาตรา)
· พระราชบัญญัติระเบียบบริหารงานบุคคลส่วนท้องถิ่น พ.ศ. 2542 (43 มาตรา)
· พระราชกฤษฎีกา ว่าด้วยการมอบอำนาจ (ฉบับที่ 2) พ.ศ. 2559
· ประกาศสำนักนายกรัฐมนตรี เรื่อง กำหนดแบบตามระเบียบวาด้วยการรักษาความลับของทางราชการ พ.ศ. 2544 (7 ข้อ)
· ประกาศคณะกรรมการกลาง ท้องถิ่น (ประกาศ ก.อปท.) เรื่องเกี่ยวกับอำนาจหน้าที่และโครงสร้างของ อปท.
· หนังสือกรมการปกครอง ด่วนที่สุด ที่ มท 0310/ว959 ลว. 23 พ.ค. 2538 เรื่องการกำหนดรหัสตัวพยัญชนะและเลขประจำส่วนราชการบริหารส่วนท้องถิ่น
· หนังสือสำนักนายกรัฐมนตรี ที่ นร0106/ว2019 ลว. 30 พ.ย. 2553 เรื่อง คำอธิบายการพิมพ์หนังสือราชการภาษาไทยฯ
· ระเบียบ กฎหมายอื่น ๆ ที่เกี่ยวข้องกับแบบหนังสือ และรายละเอียดในหนังสือ
· พจนานุกรมฉบับราชบัณฑิตยสถาน พ.ศ. 2542
ความหมายของงานสารบรรณ คืองานที่เกี่ยวกับการบริหารงานเอกสาร  การจัดทำ การรับ การส่ง การเก็บรักษา การยืม และการทำลาย
ระบบสารบรรณอิเล็กทรอนิกส์  หมายถึง  การรับส่งข้อมูลข่าวสาร หรือหนังสือผ่านระบบสื่อสารด้วยวิธีการทางอิเล็กทรอนิกส์  ส่งผ่านที่อยู่ทางอิเล็กทรอนิกส์ของหน่วยงาน
การบริหารงานเอกสาร  คิด/อ่าน  ร่าง/เขียน  พิมพ์  สำเนา  จดจำ/รายงาน ติดตาม
การปฏิบัติงานสารบรรณยุคใหม่   รู้งานธุรการ  ประสานงาน  ควร/ไม่ควร วางรูปแบบประโยค ใช้ภาษาราชการ  ทันสมัย/เวลา  โต้ตอบหนังสือ  สร้างระบบจัดเก็บ   ทบทวน
/ประโยชน์...

ประโยชน์ของงานสารบรรณ  เป็นระบบ  มีระเบียบ ประหยัด  สะดวกค้นหาอ้างอิง ต่อเนื่อง
ชนิดของหนังสือราชการ (แบบ) (6 ชนิด / 11 แบบ)
1. หนังสือภายนอก (แบบ 1)  ใช้ในการติดต่อราชการแบบพิธีการ ใช้กระดาษตราครุฑ ทำตามแบบที่ 1 การใช้งานติดต่อระหว่างส่วนราชการ ส่วนราชการมีถึงหน่วยงานอื่นใดที่มิใช่ส่วนราชการ ส่วนราชการมีถึงบุคคลภายนอก ใช้ชื่อเต็ม  ไม่ใช้ชื่อย่อ (ยกเว้น พ.ศ. / กทม.)  ใช้ Th Sarabunpsk 16  ตามหนังสือ ว.2019  
2. หนังสือภายใน (แบบ 2)  เป็นหนังสือติดต่อราชการที่เป็นแบบพิธีน้อยกว่าหนังสือภายนอก ใช้กระดาษบันทึกข้อความ ทำตามแบบที่ 2 
การใช้งานเพื่อติดต่อภายในกระทรวง ทบวง กรม หรือจังหวัดเดียวกัน
3. หนังสือประทับตา (แบบ 3)  เป็นหนังสือที่ใช้ประทับตราแทนการลงชื่อของหัวหน้าส่วนราชการระดับกรมขึ้นไป โดยให้หัวหน้าส่วนราชการระดับกองหรือผู้ที่ได้รับมอบหมายจากหัวหน้าส่วนราชการระดับกรมขึ้นไปเป็นผู้รับผิดชอบลงชื่อย่อกำกับตรา  ใช้กระดาษตราครุฑ  ทำตามแบบที่ 3
การใช้งานติดต่อระหว่างส่วนราชการกับส่วนราชการ ติดต่อระหว่างส่วนราชการกับบุคคลภายนอก เฉพาะกรณีที่ไม่ใช่เรื่องสำคัญ ได้แก่ การขอรายละเอียดเพิ่มเติม การส่งสำเนาหนังสือ สิ่งของ เอกสาร หรือบรรณสาร การตอบรับทราบที่ไม่เกี่ยวกับราชการสำคัญหรือการเงิน การแจ้งผลงาน การเตือนเรื่องที่ค้าง เรื่องซึ่งหัวหน้าส่วนราชการระดับกรมขึ้นไปกำหนดโดยทำเป็นคำสั่งให้ใช้หนังสือประทับตรา

4. หนังสือสั่งการ มี 3 ชนิด 
4.1  คำสั่งสั่ง (แบบ 4)  : บรรดาข้อความที่ผู้บังคับบัญชาสั่งการให้ปฏิบัติโดยชอบด้วยกฎหมาย
4.2  ระเบียบ (แบบ 5) : บรรดาข้อความที่ผู้มีอำนาจหน้าที่ได้วางไว้โดยอาศัยอำนาจของกฎหมายหรือไม่ก็ได้ เพื่อถือเป็นหลักปฏิบัติงานเป็นการประจำ
4.3  ข้อบังคับ (แบบ 6) : บรรดาข้อความที่ผู้มีอำนาจหน้าที่กำหนดให้ใช้โดยอาศัยอำนาจของกฎหมายที่บัญญัติให้กระทำได้
5. หนังสือประชาสัมพันธ์
5.1  ประกาศ (แบบ 7) : บรรดาข้อความที่ทางราชการประกาศหรือชี้แจงให้ทราบหรือแนะแนวทางปฏิบัติ
5.2  แถลงการณ์ (แบบ 8) : บรรดาข้อความที่ทางราชการแถลง เพื่อทำความเข้าใจในกิจการของทางราชการ หรือเหตุการณ์หรือกรณีใดๆให้ทราบชัดเจนโดยทั่วกัน
5.3  ข่าว (แบบ 9) : บรรดาข้อความที่ทางราชการเห็นสมควรเผยแพร่ให้ทราบ
6. หนังสือที่เจ้าหน้าที่ทำขึ้นหรือรับไว้เป็นหลักฐานในราชการ
6.1  หนังสือรับรอง (แบบ 10) : หนังสือที่ส่วนราชการออกให้เพื่อรับรองแก่บุคคล นิติบุคคล หรือหน่วยงาน เพื่อวัตถุประสงค์อย่างหนึ่งอย่างใดให้ปรากฏแก่บุคคลโดยทั่วไป ไม่จำเพาะเจาะจง (ไม่จำเป็นต้องพิมพ์คำว่าหนังสือรับรองใต้ครุฑ  ไม่ต้องใช้ตราประทับ ยกเว้นมีภาพถ่าย)
6.2  รายงานประชุม (แบบ 11) : การบันทึกความคิดเห็นของผู้มาประชุมผู้เข้าร่วมประชุมและมติของที่ประชุมไว้เป็นหลักฐาน

6.3  บันทึก (ไม่มีแบบ) : ข้อความซึ่งผู้ใต้บังคับบัญชาเสนอต่อผู้บังคับบัญชา หรือผู้บังคับบัญชาสั่งการแก่ผู้ใต้บังคับบัญชา หรือข้อความที่เจ้าหน้าที่หรือหน่วยงานระดับต่ำกว่าส่วนราชการระดับกรมติดต่อกันในการปฏิบัติราชการ
6.4  หนังสืออื่น (ไม่มีแบบ) : หนังสือหรือเอกสารอื่นใดที่เกิดขึ้นเนื่องจากการปฏิบัติงานของเจ้าหน้าที่เพื่อเป็นหลักฐานในราชการ โฉนด หลักฐานการสืบสวนสอบสวน และคำร้อง เป็นต้น
หนังสือเวียน  มีองค์ประกอบ 3 ข้อ คือ มี “ว”หน้าทะเบียนส่ง  มีผู้รับจำนวนมา(มากกว่า 1) ใจความเดียวกัน
หนังสือที่ต้องปฏิบัติให้เร็วกว่าปกติ แบ่งเป็น 3 ประเภท
1. ด่วนที่สุด : ให้เจ้าหน้าที่ปฏิบัติทันทีที่ได้รับหนังสือนั้น
2. ด่วนมาก : ให้เจ้าหน้าที่ปฏิบัติโดยเร็ว
3. ด่วน : ให้เจ้าหน้าที่ปฏิบัติเร็วกว่าปกติเท่าที่จะทำได้
ใช้ตัวอักษรสีแดงขนาดไม่เล็กกว่าตัวพิมพ์โป้งขนาด 32 พอยท์
การประทับให้เป็นไปตามแบบของหนังสือ/ระเบียบ   หนังสือภายนอก อยู่บนเลขที่หนังสือ ไม่ให้ล้ำที่  หนังสือภายใน อยู่หลังเท้าครุฑ
หนังสือราชการลับ แบ่งเป็น 3 ประเภท
1. ลับที่สุด (TOP SECRET) การเปิดเผยทั้งหมด/บางส่วน จะเสียหายแก่ประโยชน์แห่งรัฐร้ายแรงที่สุด
2. ลับมาก (SECRET) การเปิดเผยทั้งหมด/บางส่วน จะเสียหายแก่ประโยชน์แห่งรัฐร้ายแรง 
3. ลับ (CONFIDENTIAL) การเปิดเผยทั้งหมด/บางส่วน จะเสียหายแก่ประโยชน์แห่งรัฐ 
การแสดงชั้นความลับ ให้ใช้ตัวอักษรที่มีขนาดใหญ่กว่าตัวอักษรธรรมดา โดยใช้สีแดง หรือสีอื่นที่สามารถมองเห็นได้เด่นและชัดเจน (ขนาด 32 พ้อยท์ ตามชั้นความเร็ว การประทับให้ประทับ บน-ล่าง  กึ่งกลางของทุกหน้า) 
การจัดทำหนังสือ

ต้นฉบับ : ส่งไปยังผู้รับ

สำเนา   : เก็บสารบรรณกลาง

สำเนาคู่ฉบับ : เก็บไว้กับต้นเรื่อง
การรับรองสำเนา ระเบียบฯสารบรรณ ฉบับที่ 3 พ.ศ. 2560

ให้มีคำรับรองว่า “สำเนาถูกต้อง” โดยให้ข้าราชการพลเรือนหรือพนักงานส่วนท้องถิ่นประเภทวิชาการ ระดับปฏิบัติการ หรือประเภททั่วไป ระดับชำนาญงานขึ้นไป หรือเจ้าหน้าที่ของรัฐอื่นที่เทียบเท่า หรือพนักงานราชการ ซึ่งเป็นเจ้าของเรื่องที่ทำสำเนาหนังสือนั้นลงลายมือชื่อรับรอง พร้อมทั้งลงชื่อตัวบรรจง ตำแหน่ง และวัน เดือน ปีที่รับรอง ไว้ที่ขอบล่างของหนังสือ
การเก็บหนังสือ 
1. เก็บระหว่างปฏิบัติ คือ การเก็บหนังสือที่ปฏิบัติยังไม่เสร็จให้อยู่ในความรับผิดชอบของเจ้าของเรื่องโดยให้กำหนดวิธีการเก็บให้เหมาะสมตามขั้นตอนของการปฏิบัติงาน
2. การเก็บเมื่อปฏิบัติเสร็จแล้ว คือ การเก็บหนังสือที่ปฏิบัติเสร็จเรียบร้อยแล้วและไม่มีอะไรที่จะต้องปฏิบัติต่อไปอีก ให้เจ้าหน้าที่ของเจ้าของเรื่องปฏิบัติดังนี้
2.1 จัดทำบัญชีหนังสือส่งเก็บ (แบบที่ 19)
/2.2 ส่ง...

2.2 ส่งหนังสือและเรื่องที่ปฏิบัติทั้งปวงที่เกี่ยวข้องกับหนังสือพร้อมบัญชีหนังสือส่งเก็บไปให้หน่วยเก็บกลางที่ส่วนราชการกำหนด
3. เก็บไว้เพื่อใช้ในการตรวจสอบ คือ การเก็บหนังสือที่ปฏิบัติเสร็จเรียบร้อยแล้ว แต่จำเป็นจะต้องใช้ในการตรวจสอบเป็นประจำไม่สะดวกในการส่งไปเก็บยังหน่วยเก็บของส่วนราชการ ให้เจ้าของเรื่องเก็บเป็นเอกเทศ โดยแต่งตั้งเจ้าหน้าที่ขึ้นรับผิดชอบก็ได้ เมื่อหมดความจำเป็นที่จะต้องใช้ในการตรวจสอบแล้ว ให้จัดส่งหนังสือนั้นไปยังหน่วยเก็บของส่วนราชการ
อายุการเก็บหนังสือ 

ปกติไม่น้อยกว่า 10 ปี  เว้นแต่
· สงวนเป็นความลับ  ปฏิบัติตามกฎหมาย ระเบียบว่าด้วยการรักษาความลับ
· อรรถคดี/สำนวนศาล/สำนวนพนักงานสอบสวน ปฏิบัติตามกฎหมาย และระเบียบแบบแผนว่าด้วยการนั้น
· กฎหมาย ระเบียบแบบแผน กำหนดไว้เป็นพิเศษ ปฏิบัติตามกฎหมาย และระเบียบแบบแผนว่าด้วยการนั้น
· หนังสือประวัติศาสตร์ หรือหนังสือที่มีคุณค่าต่อการศึกษา ค้นคว้า วิจัย ให้เก็บไว้ตลอดไป หรือตามที่สำนักหอจดหมายเหตุแห่งชาติกำหนด
· คู่สำเนามีต้นเรื่องให้ค้นได้จากที่อื่น เก็บไว้ไม่น้อยกว่า 5 ปี
· เรื่องธรรมดาไม่สำคัญ เกิดขึ้นเป็นประจำ เก็บไว้ไม่น้อยกว่า 1 ปี
· การรับเงิน การจ่ายเงิน การก่อหนี้ผูกพันทางการเงิน ไม่ก่อ เปลี่ยนแปลง โอน สงวน หรือระงับสิทธิ หรือก่อเปลี่ยนแปลง โอน สงวน หรือระงับสิทธิ แต่หมดความจำเป็นใช้เป็นหลักฐาน เพราะมีเอกสารอื่นมาแทน สตง.ตรวจสอบแล้วไม่มีปัญหา และไม่จำเป็นต้องใช้อีก เก็บไว้ไม่น้อยกว่า 5 ปี (หนังสือเกี่ยวกับการเงิน ซึ่งเห็นว่าไม่มีความจำเป็นต้องเก็บไว้ถึง 10 ปี หรือ 5 ปี แล้วแต่กรณี ให้ทำความ ตกลงกับกระทรวงการคลัง)
เก็บไว้ไม่น้อยกว่า 5 ปี  เช่น  สำเนาคู่ฉบับรับรองผลการศึกษา สำเนาหนังสือที่สารบรรณกลาง  หน่วยงานเจ้าของเรื่องจัดทำหนังสือเผยแพร่ ประชาสัมพันธ์งานกุศล  ใบลาพักผ่อนประจำปี  สำเนาคู่ฉบับหนังสือรับรองข้าราชการ  สำเนาหนังสือรับรองผลการศึกษา  รายงานการอยู่เวร
เก็บไว้ไม่น้อยกว่า 10 ปี  เช่น ใบเสนอราคาที่ดำเนินการเสร็จสิ้นแล้ว  ใบเบิกน้ำมันเชื้อเพลิง  ใบสั่งของ  ใบลากิจ ลาป่วย ใบลงเวลามาปฏิบัติราชการ ก.พ. 7 และเอกสารเกี่ยวกับประวัติบุคคล (ปกติเก็บไว้ไม่น้อยกว่า 10 ปี แต่กระทรวงการคลังขอความร่วมมือเก็บไว้จนกว่าผู้เกษียณอายุจะเสียชีวิต)
เก็บไว้ตลอดไป (เพื่อใช้อ้างอิงหรือเป็นหลักฐานประกอบสัญญา) เช่น เอกสารเกี่ยวกับการลาไปศึกษา ฝึกอบรมดูงาน ปฏิบัติการวิจัยทั้งในประเทศและต่างประเทศ ผลงานทางวิชาการเพื่อเลื่อนระดับ มาตรฐานการกำหนดตำแหน่ง
การรักษาหนังสือ  ให้อยู่ในสภาพใช้งานได้ทุกโอกาส  หากสูญหายต้องหาสำเนามาแทน ถ้าเป็นเอกสารสิทธิ์หรือหนังสือสำคัญที่เป็นการแสดงเอกสารสิทธิให้แจ้งความต่อ
การยืม
การยืมหนังสือที่ส่งเก็บแล้ว
1.  ผู้ยืมจะต้องแจ้งให้ทราบว่าเรื่องที่ยืมนั้น จะนำไปใช้ในราชการใด
/2. ผู้ยืม...

2. ผู้ยืมจะต้องมอบหลักฐานการยืมให้เจ้าหน้าที่เก็บแล้วลงชื่อรับเรื่องที่ยืมไว้ในบัตรยืมหนังสือ
3. ให้เจ้าหน้าที่เก็บรวบรวมหลักฐานการยืม เรียงลำดับวัน เดือน ปี ไว้เพื่อติดตามทวงถาม ส่วนบัตรยืมหนังสือนั้นให้เก็บไว้แทนที่หนังสือที่ถูกยืมไป
4. การยืมหนังสือระหว่างส่วนราชการ ผู้ยืมและผู้อนุญาตให้ยืมต้องเป็นหัวหน้าส่วนราชการระดับกองขึ้นไป หรือผู้ที่ได้รับมอบหมาย
5. การยืมหนังสือภายในส่วนราชการเดียวกัน ผู้ยืมและผู้อนุญาตให้ยืมต้องเป็นหัวหน้าส่วนราชการระดับแผนกขึ้นไป หรือผู้ได้รับมอบหมาย
การทำลายหนังสือ
· ภายใน 60 วัน หลังจากสิ้นปีปฏิทิน ให้เจ้าหน้าที่ผู้รับผิดชอบในการเก็บหนังสือสำรวจหนังสือที่ครบอายุการเก็บในปีนั้น จัดทำตามบัญชีหนังสือขอทำลาย (บัญชีหนังสือขอทำลายให้กรอกทุกช่อง ยกเว้นช่องการพิจารณา)
· เสนอหัวหน้าส่วนราชการระดับกรม (ผู้ว่าราชการจังหวัด) เพื่อพิจารณาแต่งตั้งคณะกรรมการทำลายหนังสือ (คณะกรรมการทำลายหนังสือ น้อยที่สุด 3 คน ประกอบด้วย กรรมการ 2 คน ประธาน 1 คน โดยแต่งตั้งจากพนักงานส่วนท้องถิ่นประเภทวิชาการ ระดับปฏิบัติการ หรือประเภททั่วไประดับชำนาญงานขึ้นไป) ตามหนังสือที่ มท 0801.1/ว408 ลงวันที่  25 กุมภาพันธ์ 2553 เรื่อง ขอหารือแนวทางปฏิบัติตามระเบียบสำนักนายกรัฐมนตรี ว่าด้วยงานสารบรรณ
· หน้าที่ของคณะกรรมการทำลายหนังสือ (ข้อ 68)  (สารบรรณกลางมีหน้าที่เป็นฝ่ายเลขา) 
· พิจารณาหนังสือที่ขอทำลาย (ไม่น้อยกว่า 10 ปี) 
- เห็นว่ายังไม่ควรทำลายและควรขยายเวลาเก็บ ลงความเห็นในช่องการพิจารณา และแก้ไขอายุการเก็บโดยให้ประธานลงชื่อกำกับการแก้ไข
- เห็นว่าควรทำลายให้กรอกเครื่องหมาย กากบาทในช่องการพิจารณา
- รายงานผลการพิจารณาพร้อมความเห็น (ถ้ามี) ต่อหัวหน้าส่วนราชการเพื่อพิจารณาสั่งการ
- ควบคุมการทำลายหนังสือ
· หัวหน้าส่วนราชการ (ผู้ว่าราชการจังหวัด) 
- เห็นว่าควรทำลาย ให้ส่งบัญชีหนังสือขอทำลายให้สำนักหอจดหมายเหตุแห่งชาติพิจารณา ต้องพิจารณาภายใน 60 วัน มิฉะนั้นถือว่าเห็นด้วย (ข้อ70) 
- เว้นแต่หนังสือประเภทที่ได้ขอทำความตกลงกับกรมศิลปากรแล้วไม่ต้องส่งไปให้พิจารณา
- เห็นว่าไม่ควรทำลาย ให้สั่งการให้เก็บหนังสือนั้นไว้จนถึงเวลาทำลายงวดต่อไป
· วิธีการทำลาย
- เผา
- วิธีอื่นใดที่จะให้ไม่สามารถอ่านเป็นเรื่องได้
· การขายกระดาษ
- มติคณะรัฐมนตรี ที่ สร 0203/ว162 ลงวันที่ 11 สิงหาคม 2524
- เศษกระดาษที่ผ่านขั้นตอนการทำลายตามระเบียบ ยกเว้นเอกสารลับ ให้ขายเพื่อนำเงินส่งคลัง
- ส่วนกลาง ให้ขายโรงงานกระดาษ
/- ส่วนภูมิ...

- ส่วนภูมิภาคให้ขายผู้ต้องการซื้อทั่วไป

- ไม่เกิน 10,000 กิโลกรัม  โดยวิธีตกลงราคา
- เกิน 10,000 กิโลกรัม โดยวิธีประกวดราคา
การเสนอหนังสือ
· การเสนอหนังสือ เพื่อ พิจารณา  ลงชื่อ  ทราบ  สั่งการ  บันทึก
· ให้เสนอตามสายการปฏิบัติงานตามลำดับชั้นผู้บังคับบัญชา ยกเว้น  เรื่องที่มีชั้นความเร็วหรือเฉพาะเจาะจงถึงบุคคล ให้เสนอโดยตรงได้ แต่ต้องรายงานให้ผู้บังคับทราบ / เรื่องที่มีกฎหมาย กฎ ข้อบังคับ ระเบียบ กำหนดไว้โดยเฉพาะ เช่น เรื่องร้องเรียน การกล่าวหา การอุทธรณ์ คำสั่งต่อผู้บังคับบัญชาชั้นเหนือขึ้นไป
· การจัดเรียง ให้เรียงลำดับขึ้นมา โดยเมื่อมีการบันทึกขึ้นมาใหม่ ให้เรียงซ้อนไว้ข้างหน้าเป็นลำดับ เมื่อเรื่องไปถึงผู้บังคับบัญชา ผู้บังคับบัญชาจะเห็นบันทึกของผู้บันทึกหลังสุดมาก่อน ส่วนผู้บันทึกคนแรกจะอยู่ล่างสุด (เพื่อผู้บังคับบัญชาจะได้เห็นบันทึกหลังสุดที่เป็นปัจจุบันสุดก่อน)
· ถ้ามีผู้บันทึกหลายคน อาจกำกับเลข 1 – 2 – 3 อยู่ภายในวงกลม เพื่อความสะดวกแก่ผู้บังคับบัญชาการพิจารณาความเห็น
· การลงชื่อและตำแหน่งในหนังสือราชการ ตามกฎหมายว่าด้วยระเบียบบริหารราชการแผ่นดิน
· การรักษาราชการแทน  หมายถึง การปฏิบัติหน้าที่แทนผู้ดำรงตำแหน่ง ในกรณีที่ไม่มีผู้ดำรงตำแหน่ง หรือมีแต่ไม่สามารถปฏิบัติหน้าที่ได้/ เพื่อให้การบริหารราชการมีความคล่องตัว เกิดความต่อเนื่อง อันจะเป็นผลให้การบริหารราชการมีประสิทธิภาพและประสิทธิผลที่ดี  (รักษาราชการแทน อำนาจ เกือบเหมือน ตัวอย่าง กรณี อนุญาตอาวุธปืน ผู้อนุญาตคือนายอำเภอเท่านั้น  ปลัดอาวุโสจะอนุญาตไม่ได้)                                                              หลักในการรักษาราชการแทนมี 3 ประการ คือ 
1. กรณีที่ไม่มีผู้ดำรงตำแหน่งนั้นหรือมีผู้ดำรงตำแหน่งแต่ไม่อาจปฏิบัติราชการได้ด้วยเหตุใด ๆ ก็ตาม
2. ผู้รักษาราชการแทนมีอำนาจหน้าที่เช่นเดียวกับผู้ที่ตนแทนทุกประการ
3. กรณีรักษาราชการแทนเป็นไปตามที่กำหนดไว้ในกฎหมาย
· การปฏิบัติราชการแทน  หมายถึง การปฏิบัติหน้าที่แทนผู้ดำรงตำแหน่งตามที่ผู้ดำรงตำแหน่งมอบหมายหรือมอบอำนาจ โดยผู้ดำรงตำแหน่งยังคงอยู่ปฏิบัติหน้าที่ของตนในเรื่องที่มิได้มอบหมายผู้ใด  / ในการบริหารราชการแผ่นดินผู้มีอำนาจในการบริหารราชการอาจจะมอบอำนาจในการสั่ง การอนุญาต การอนุมัติ การปฏิบัติราชการหรือการดำเนินการอื่น โดยผู้มีอำนาจในการบริหารราชการสามารถมอบอำนาจให้แก่ผู้มีอำนาจชั้นรองเพื่อปฏิบัติราชการแทน โดยผู้ที่มอบอำนาจยังคงดำรงตำแหน่ง และยังปฏิบัติหน้าที่อยู่  (หลัก ปฏิบัติราชการแทน เจ้าของตำแหน่ง มอบหมายให้ผู้รับมอบอำนาจทำการแทน)                          หลักในการปฏิบัติราชการแทน มีอยู่ 5 ประการ คือ
1. เป็นอำนาจในการสั่ง การอนุญาต การอนุมัติ การปฏิบัติราชการหรือการดำเนินการอื่นใดที่ผู้ดำรงตำแหน่งใดจะถึงปฏิบัติหรือดำเนินการตามกฎหมาย ระเบียบ ข้อบังคับ หรือคำสั่งใด หรือมติของคณะรัฐมนตรีในเรื่องใดเรื่องหนึ่ง
/2. กฎหมาย...

2. กฎหมาย ระเบียบ ข้อบังคับ หรือคำสั่งนั้น หรือมติของคณะรัฐมนตรีในเรื่องนั้นมิได้กำหนดเรื่องการมอบอำนาจไว้เป็นอย่างอื่น หรือมิได้ห้ามเรื่องการมอบอำนาจไว้
3. การมอบอำนาจต้องทำเป็นหนังสือ
4. เมื่อมีการมอบอำนาจแล้ว ผู้รับมอบอำนาจมีหน้าที่ต้องรับมอบอำนาจนั้นและจะมอบอำนาจให้แก่ผู้ดำรงตำแหน่งอื่นต่อไปไม่ได้ (เว้นแต่กรณีการมอบอำนาจให้ผู้ว่าราชการจังหวัด ซึ่งกฎหมายกำหนดว่าผู้ว่าราชการจังหวัดอาจมอบอำนาจนั้นต่อไปอีกได้ เพื่อให้เกิดความคล่องตัวในการบริหารราชการส่วนภูมิภาค)
5. เมื่อมีการมอบอำนาจแล้ว ผู้มอบอำนาจมีหน้าที่กำกับติดตามผลการปฏิบัติราชการของผู้รับมอบอำนาจ และให้มีอำนาจแนะนำและแก้ไขการปฏิบัติราชการของผู้รับมอบอำนาจได้
· ตาม พ.ร.บ. สภาตำบลและองค์การบริหารส่วนตำบล พ.ศ. 2537 มาตรา 64 วรรคท้าย  กำหนดไว้ว่า ในระหว่างที่ไม่มีนายก ให้ปลัด...............ปฏิบัติหน้าที่ของนายก..............เท่าที่จำเป็นได้เป็นการชั่วคราวจนถึงวันประกาศผลการเลือกตั้งนายก..........
· ในระหว่างไม่มีนายก (ตาย/โดนใบแดง/ลาออก) ให้ปลัดปฏิบัติหน้าที่นายก เท่าที่จำเป็นได้เป็นการชั่วคราวจนถึงวันประกาศผลการเลือกตั้งนายก (ตัวอย่าง  นายข.ไข่ รองปลัดองค์การบริหารส่วนตำบล ปฏิบัติราชการแทนปลัดองค์การบริหารส่วนตำบล ปฏิบัติหน้าที่นายกองค์การบริหารส่วนตำบล.....)
ความรู้พื้นฐานในการเขียนหนังสือติดต่อราชการและหลักการเขียนหนังสือที่ดี
หนังสือราชการที่ใช้โดยทั่วไป
1. หนังสือภายนอก
2. หนังสือภายใน
3. หนังสือประทับตรา
หนังสือภายนอก  ประกอบด้วย
1.1 ส่วนหัวหนังสือ  เช่น  ที่ อบ 0037.4/1
1.2 ส่วนราชการเจ้าของหนังสือ  ตัวอย่าง
องค์การบริหารส่วนตำบลโนนสูง
399 ม.11 ถ.มิตรภาพ ต.โนนสูง
อ.เมือง จ.อุดรธานี 41330
1.3 วัน เดือน ปี  ให้ลงตัวเลขของวันที่  ชื่อเต็มของ และตัวเลขของปีพุทธศักราชที่ออกหนังสือ ตัวอย่าง
2 มกราคม 2551
1.4 ชื่อเรื่อง  ให้ลงเรื่องย่อที่เป็นใจความสั้นที่สุดของหนังสือฉบับนั้น บรรลุจุดมุ่งหมายอย่างน้อย 2 ประการ คือ 1. ให้พอรู้ใจความที่สั้นที่สุดของหนังสือ 2. ให้สะดวกในการเก็บค้นและอ้างอิง เช่น
ผู้ขอ  :  ขออนุมัติซื้อโต๊ะ เก้าอี้ 20 ตัว
ผู้สนอง : การขออนุมัติซื้อโต๊ะ เก้าอี้ 20 ตัว
/1.5 คำขึ้น...

1.5 คำขึ้นต้น 
เรียน
หัวหน้าส่วนราชการ (ตำแหน่ง ไม่มี ท่านนำหน้า)


บุคคลทั่วไป  ( บุคคล ไม่มี คุณนำหน้า ใช้ นาย นาง นางสาว  ยกเว้นชื่ออาศัยอำนาจตามกฎหมายเช่น คุณพลอยไพลินเจนเซน)
คำขึ้นต้น =  เรียน  คำลงท้าย = ขอแสดงความนับ  ใช้กับบุคคลทั่วไป
คำขึ้นต้น =  กราบเรียน  คำลงท้าย = ขอแสดงความนับถืออย่างยิ่ง  ใช้กับ 15 ประเภทตามตำแหน่งที่มีเหตุพิเศษ ได้แก่  ประธานองคมนตรี  ประธานวุฒิสภา  ประธานศาลฎีกา ประธานศาลรัฐธรรมนูญ ประธานกรรมการเลือกตั้ง ประธานกรรมการสิทธิมนุษยชนแห่งชาติ ประธานกรรมการป้องกันและปราบปรามการทุจริตแห่งชาติ ประธานกรรมการตรวจเงินแผ่นดิน ผู้ตรวจการแผ่นดินของรัฐสภา  รัฐบุรุษ นายกรัฐมนตรี ประธานสภาผู้แทนราษฎร ประธานรัฐสภา ประธานศาลปกครองสูงสุด และ อัยการสูงสุด (เพิ่มเติมตามหนังสือ ที่ นร 0106/914 ลว. 8 พ.ค. 55)
พระภิกษุ

คำขึ้นต้น =  นมัสการ  คำลงท้าย = ขอนมัสการด้วยความเคารพ  ใช้กับ พระภิกษุสงค์ทั่วไป  
คำขึ้นต้น =  นมัสการ  คำลงท้าย = ขอนมัสการด้วยความเคารพอย่างสูง  ใช้กับ พระราชาคณะ(ปกครอง)  
คำขึ้นต้น =  นมัสการ  คำลงท้าย = ขอนมัสการด้วยความเคารพอย่างยิ่ง  ใช้กับ สมเด็จพระราชาคณะ รองสมเด็จพระราชาคณะ
คำขึ้นต้น =  กราบทูล  คำลงท้าย = ควรมิควรแล้วแต่จะโปรด  ใช้กับ สมเด็จพระสังฆราช  
คำขึ้นต้น =  ขอประทานกราบทูล  คำลงท้าย = ควรมิควรแล้วแต่จะโปรดเกล้าโปรดกระหม่อม  ใช้กับ สมเด็จพระสังฆราชเจ้า  
1.6 ชื่อตำแหน่งของหัวหน้าส่วนราชการ  เช่น
กระทรวง 


=
ปลัดกระทรวง
กรม 


=
อธิบดี.....

สำนัก 


=
ผู้อำนวยการสำนัก....
สำนักงาน 


=
เลขาธิการสำนักงาน...

สำนักงานคณะกรรมการ
=
เลขาธิการคณะกรรมการ...

จังหวัด 


=
ผู้ว่าราชการจังหวัด...

รัฐวิสาหกิจ 

=
ผู้ว่าการ...

สำนักงานตำรวจแห่งชาติ
=
ผู้บัญชาการตำรวจแห่งชาติ...

มหาวิทยาลัย

=
อธิการบดี...

1.7 คำนำหน้านาม
บุคคลธรรมดา

=
นาย  นาง  นางสาว
ตำแหน่งทางวิชาการ(สายการศึกษา)

=
ผู้ช่วยศาสตราจารย์  ศาสตราจารย์
ยศ


=
ทางทหาร/ตำรวจ มีกฎหมายรองรับ
บรรดาศักดิ์


=
เจ้าพระยา  พระยา  ฯลฯ
ฐานันดรศักดิ์

=
หม่อมหลวง หม่อมราชวงศ์ หม่อมเจ้า
/ท่านผู้...

ท่านผู้หญิง


=
อาศัยอำนาจเครื่องราชชั้นสูงสุดของผู้หญิง
คุณหญิง


=
อาศัยอำนาจเครื่องราชชั้นต่ำลงมาของผู้หญิง
1.8 อ้างถึง  เช่น  หนังสืออำเภอนบพิตำ  หนังสือจังหวัดนครศรีธรรมราช (ลับ/เร็ว/ที่/ลงวันที่)
1.9 สิ่งที่ส่งมาด้วย ให้ลงชื่อสิ่งของ เอกสาร หรือบรรณสารที่ส่งไปพร้อมกับหนังสือนั้น  กรณีไม่สามารถส่งไปในซองเดียวกันได้ให้แจ้งด้วยว่าส่งไปโดยทางใด เช่น  สิ่งที่ส่งมาด้วย  เครื่องถ่ายเอกสาร จำนวน 10 เครื่อง ส่งทางรถไฟ
2. ส่วนเหตุที่มีหนังสือไป  
เหตุที่มีหนังสือไป คือ  ข้อความที่ผู้มีหนังสือไปแจ้งเหตุที่มีหนังสือไปยังผู้รับหนังสือ อาจเป็นข้อความตอนเดียว  2 ตอน หรือ 3 ตอน ก็ได้  การขึ้นต้นข้อความในส่วนเหตุที่มีหนังสือไป  มี 2 กรณี
ก่อใหม่  การเริ่มเรื่องใหม่ กรณีไม่เคยติดต่อมาก่อน ขึ้นต้นว่า “ด้วย” (เพราะ,เหตุ) เนื่องจาก(เพราะว่า) ,เนื่องด้วย(เพราะเหตุที่) ,โดยที่(เพราะเหตุว่า)
 
· การใช้ “ด้วย”   ควรเป็นการบอกกล่าวเล่าเหตุหรือเกริ่นขึ้นมาลอยๆ  
· การใช้ “เนื่องจาก” ควรใช้ในกรณีที่อ้างเป็นเหตุอันหนักแน่น (เช่น กฎหมาย/ระเบียบ) ที่จำเป็นต้องมีหนังสือไป
     สานต่อ  การอ้างเรื่องเดิม กรณีที่เคยติดต่อกันมาก่อน  
· การใช้ “ตาม”  (เหตุการณ์ที่มีมาก่อน) ต่อด้วยคำนาม (ตามระเบียบ / ตามหนังสือ)
· การใช้ “ตามที่” ต่อด้วยประโยค (ตามที่ ครม. ได้มีมติ/ ตามที่ประกาศ)
· การใช้ “อนุสนธิ” (สืบเนื่องมาจาก) เช่น  อนุสนธิคำสั่งกระทรวงยุติธรรมที่.....
3. ส่วนจุดประสงค์ที่มีหนังสือไป

คือข้อความแสดงความมุ่งหมายที่มีหนังสือไปว่าประสงค์จะให้ผู้รับหนังสือทำอะไร หรือทำอย่างไร เช่น เพื่อทราบ เพื่อนำเสนอต่อไป เพื่อพิจารณา เพื่อสั่งการ เพื่อยึดถือเป็นหลักปฏิบัติ หรือเพื่ออนุมัติเป็นต้น  มักขึ้นต้นด้วยคำว่า “จึง”  แล้วต่อด้วยวัตถุประสงค์ที่ต้องการให้ผู้รับหนังสือทำอะไร หรือทำอย่างไร

คำขอร้อง  ในกรณีที่จะต้องขอให้ผู้รับหนังสือช่วยทำอะไรบางอย่างให้จะต้องเขียน “คำขอร้อง” ประกอบ “จุดระสงค์ที่มีหนังสือไป” เพื่อความสุภาพ และโน้มน้าวใจให้กับผู้รับหนังสือยินดีทำตามจุดประสงค์ เช่น จึงเรียนขอความกรุณามาเพื่อได้โปรดช่วยเหลือค่าใช้จ่ายในการนี้ตามสมควรด้วย

คำขอบคุณ  ในกรณีที่จะต้องขอความช่วยเหลือจากผู้รับหนังสือ ควรเขียน “คำขอบคุณ” ประกอบเพื่อให้เป็นไปตามประเพณีในสังคม และผูกมัดจิตใจของผู้รับหนังสือให้ช่วยเหลือตามจุดประสงค์ เช่น จึงเรียนมาเพื่อโปรดนำเสนอนายกพิจารณาต่อไปด้วยจะขอบคุณมาก (จักขอบคุณมาก = หนักแน่นขึ้น) จึงเรียนมาเพื่อโปรดทราบ และขอขอบคุณมา ณ โอกาสนี้

เรื่องเกี่ยวเนื่อง ในบางกรณีมีเรื่องเกี่ยวเนื่องจะต้องแจ้งไปยังผู้รับหนังสือด้วย  ก็เขียนเรื่องเกี่ยวเนื่องนั้นต่อจาก “จุดประสงค์ที่มีหนังสือไป” เช่น จึงเรียนมาเพื่อทราบ ส่วนกำหนดการประชุมคณะกรรมการนี้ จะได้เรียนให้ทราบต่อไปเมื่อประธานกรรมการนัดประชุม

เรื่องอื่นที่ไม่เกี่ยวเนื่อง  ถ้าเรื่องที่แจ้งไปมีจุดประสงค์อย่างหนึ่ง และมีเรื่องอื่นที่ไม่เกี่ยวเนื่องกับเรื่องนั้นแต่จะถือโอกาสแจ้งไปด้วยก็อาจเขียนต่อจาก “จุดประสงค์ที่มีหนังสือไป” โดยย่อหน้าขึ้นต้นใหม่ เริ่มต้นด้วยคำว่า “อนึ่ง” เช่น 
จึงเรียนมาเพื่อทราบ
/อนึ่ง...

อนึ่ง ตั้งแต่วันที่ 10 มกราคม 2556 เป็นต้นไปสำนักงานจะย้ายไปอยู่ที่............และเปลี่ยนหมายเลขโทรศัพท์เป็น..............
4.  ส่วนท้ายของหนังสือ
4.1  คำลงท้าย
ขอแสดงความนับถือ  ใช้กับ  หัวหน้าส่วนราชการ   บุคคลทั่วไป
ขอแสดงความนับถือย่างยิ่ง  ใช้สำหรบบุคคล 15 ประเภท ตามตำแหน่งที่มีเหตุพิเศษ

     4.2  การลงชื่อ


- ให้ลงลายมือชื่อเจ้าของหนังสือ


- ให้พิมพ์ชื่อเต็มของเจ้าของลายมือชื่อไว้ใต้ลายมือ


- ให้ลงตำแหน่งของเจ้าของหนังสือ

     4.3  ส่วนราชการเจ้าของเรื่อง


ให้ลงชื่อส่วนราชการเจ้าของเรื่องหรือหน่วยงานที่ออกหนังสือ ถ้าส่วนราชการที่ออกหนังสืออยู่ในระดับกระทรวงหรือทบวง  ให้ชื่อส่วนราชการเจ้าของเรื่องทั้งระดับกรมและกอง ถ้าส่วนราชการที่ออกหนังสืออยู่ในระดับกรมลงมา ให้ลงชื่อส่วนราชการเจ้าของเรื่องเพียงระดับกองหรือหน่วยงานที่รับผิดชอบ

     4.4  สำเนาส่ง


ในกรณีที่ผู้ส่งจัดทำสำเนาส่งไปให้ส่วนราชการหรือบุคคลอื่นทราบและประสงค์จะให้ผู้รับทราบว่าได้มีสำเนาส่งไปให้ผู้ใดแล้วให้พิมพ์ชื่อเต็มหรือชื่อย่อของส่วนราชการหรือชื่อบุคคลที่ส่งสำเนาไปให้เพื่อให้เป็นที่เข้าใจระหว่างผู้ส่งและผู้รับ ถ้าหากมีรายชื่อที่ส่งมากให้พิมพ์ว่าส่งไปตามรายชื่อที่แนบพร้อมแนบรายชื่อไปด้วย
หนังสือภายใน  ประกอบด้วย
1.  เป็นหนังสือติดต่อราชการที่เป็นแบบพิธีน้อยกว่าหนังสือภายนอก
2. เป็นหนังสือติดต่อภายในกระทรวง ทบวง กรม หรือจังหวัดเดียวกัน
3. ใช้กระดาษบันทึกข้อความ
4. จัดทำตามแบบที่ 2  ท้ายระเบียบ
5. เป็นหนังสือชนิดที่ 2
6. ให้ลงชื่อส่วนราชการเจ้าของเรื่อง หรือหน่วยงานที่ออกหนังสือ
7. มีรายละเอียดพอสมควร
8. โดยปกติถ้าส่วนราชการที่ออกหนังสืออยู่ในระดับกรมขึ้นไป ให้ลงชื่อส่วนราชการเจ้าของเรื่องทั้งระดับกรมและกอง ถ้าต่ำกว่ากรมลงมา ให้ลงชื่อส่วนราชการเจ้าของเรื่องเพียงระดับกองหรือส่วนราชการเจ้าของเรื่องพร้อมทั้งโทรศัพท์ (ถ้ามี)
หนังสือประทับตรา  ประกอบด้วย
1.  เป็นหนังสือที่ใช้ตราประทับแทนการลงชื่อของหัวหน้าส่วนราชการระดับกรมขึ้นไป
2. โดยให้หัวหน้าส่วนราชการระดับกองหรือผู้ที่ได้รับมอบหมายจากหัวหน้าส่วนราชการระดับกรมขึ้นไปเป็นผู้รับผิดชอบลงชื่อย่อกำกับตรา
/3.  ใช้กระ...

3. ใช้กระดาษตราครุฑ
4. เป็นหนังสือติดต่อระหว่างส่วนราชการด้วยกัน
5. หรือส่วนราชการกับบุคคลภายนอก
6. ใช้เฉพาะกรณีที่ไม่ใช่เรื่องสำคัญ  เช่น  การขอรายละเอียดเพิ่มเติม / การส่งสำเนาหนังสือ สิ่งของ เอกสาร บรรณสาร / การตอบรับทราบที่ไม่เกี่ยวกับราชการสำคัญหรือการเงิน / การแจ้งผลงานที่ได้ดำเนินการไปแล้วให้ส่วนราชการที่เกี่ยวข้องทราบ / การเตือนเรื่องที่ค้าง / เรื่องซึ่งหัวหน้าส่วนราชการระดับกรมขึ้นไปกำหนดโดยทำเป็นคำสั่งให้ใช้หนังสือประทับตรา
คำขึ้นต้น  = ถึง  ชื่อส่วนราชการ  บุคคลทั่วไป (นาย นาง นางสาว)
คำลงท้าย = ไม่มี   ใช้ประทับตราชื่อส่วนราชกร
การเขียน/ร่างหนังสือราชการให้ดี
· การจับประเด็นสำคัญของเรื่อง ใช้ หลัก 5 w 1 H  คือ  Who ใคร What ทำอะไร Where ที่ไหน  When  เมื่อใด Why ทำไม  How  อย่างไร   
· เขียนให้ถูกต้อง ต้อง ถูกแบบ  ถูกเนื้อหา ถูกหลักภาษา ถูกความนิคม
· เขียนให้ชัดเจน ต้อง  ชัดเจนในเนื้อความ ชัดเจนในจุดประสงค์ กระจ่างในวรรคตอน
· เขียนให้รัดกุม  ต้อง มีความหมายแน่นอน ดิ้นไม่ได้ ไม่มีช่องโหว่ให้โต้แย้ง
· เขียนให้กะทัดรัด ต้อง เขียนให้สั้น  ไม่ใช้ข้อความเยิ่นเย้อ ไม่ใช้ถ้อยคำฟุ่มเฟือยโดยไม่จำเป็น
· เขียนให้บรรลุวัตถุประสงค์และเป็นผลดี
· ข้อเท็จจริงต้องครบถ้วน กฎหมาย ระเบียบ คำสั่ง มติคณะรัฐมนตรีที่เกี่ยวข้อง ฯลฯ
· แนววินิจฉัยเดิมหรือผลพิจารณา (ถ้ามี)
การร่างหนังสือที่ดี
· ควรมีการลำดับคำ หรือลำดับความที่ดี
· มีความสมเหตุสมผล
· ควรต้องคำนึงถึงใจผู้ลงนาม
คุณสมบัติของผู้ร่างหนังสือราชการที่ดี

1. จะต้องมีความสนใจ และเป็นนักสังเกตที่ดี

2. มีความรู้ระเบียบงานสารบรรณและหลักในการร่างหนังสือราชการ

3. มีความรู้และสามารถใช้ภาษาไทยได้ถูกต้อง เหมาะสมเป็นอย่างดี

4. ย่อความเก่ง รู้จักใช้พจนานุกรม

5. ต้องรู้จักพิจารณา สังเกต จดจำการใช้ถ้อยคำสำนวนหนังสือราชการ

6. รู้จักปรับปรุงแก้ไขการร่างหนังสือของตนเองอยู่เสมอ

7. มีความละเอียด รอบคอบ ความจำดี

8. รู้ เข้าใจ เขียนภาษาราชการเป็น
/เทคนิค...

เทคนิคการจัดประชุมและการเขียนรายงานการประชุม
องค์ประกอบของการประชุม  ประกอบด้วย  องค์ประชุม  ญัตติ  หนังสือเชิญประชุม  ระเบียบวาระการประชุม  มติ  และรายงานกาประชุม
จุดมุ่งหมายของการประชุม  คือ  เพื่อหาข้อยุติ/วิธีแก้ปัญหา  เพื่อหาข้อเสนอแนะ  เพื่อประเมินผลการปฏิบัติงาน เพื่อการตัดสินใจ เพื่อกำหนดนโยบายหรือข้อตกลงต่าง ๆ และเพื่อเสริมสร้างมิตรภาพและความเข้าใจอันดีต่อกัน
ประโยชน์ของการประชุม  
1.  เป็นการให้การศึกษาสำหรับผู้ที่ยังไม่มีความรู้
2. เป็นการแลกเปลี่ยนความคิด ข้อเท็จจริง ประสบการณ์ทำงาน
3. ช่วยให้การตัดสินใจรอบคอบ ถูกต้องดียิ่งขึ้น
4. ช่วยในการประสานงาน
5. นักบริหารใช้เป็นแหล่งระดมพลังสมอง
ลักษณะของการประชุมที่ดี
1.  มีจุดประสงค์ที่ชัดเจน
2. มีระเบียบวาระ
3. บทบาทของสมาชิก
4. ดำเนินการตามระเบียบวาระ
5. มีการนำเสนอที่มีประสิทธิภาพ
6. สรุปสาระชัดเจน
7. แจ้งการประชุมล่วงหน้า
8. จัดเตรียมสถานที่ประชุม
ขั้นตอนการจัดประชุม
     ก่อนประชุม  ประสานวันเวลาและสถานที่ประชุม  จัดทำระเบียบวาระการประชุม  จัดทำหนังสือเชิญประชุม  จัดทำบันทึกขออนุมัติเบิกค่าใช้จ่ายที่อาจจะเกิดขึ้น เตรียมการเลี้ยงรับรองการประชุม
     วันประชุม  ประสานงานทางโทรศัพท์เพื่อยืนยันวันเวลาและสถานที่กับผู้รวมประชุม  อำนวยความสะดวกในการลงทะเบียนของผู้ร่วมประชุม  ดูแลให้บริการอาหารว่างและเครื่องดื่ม/จดรายงานการประชุม
     หลังประชุม  จัดทำรายงานการประชุม แจ้งผู้ร่วมประชุมเพื่อพิจารณา รับรองรายงานการประชุม  เบิกจ่ายค่าใช้จ่ายที่เกิดขึ้น
ระเบียบวาระการประชุม  หมายถึง ลำดับรายการที่กำหนดไว้เสนอที่ประชุม  มีประโยชน์ คือ ทำให้ผู้เข้าประชุมทราบขอบเขตของการประชุมและประเด็นล่วงหน้าสามารถเตรียมข้อมูลและความคิดเห็นเพื่อเสนอที่ประชุม ทำให้ผู้เข้าร่วมประชุมทราบเวลาประชุมที่แน่นอน ทำให้ประธานสามารถจัดแบ่งเวลาให้เหมาะสมกับระเบียบวาระต่าง ๆ เสนอปัญหา และการประชุมได้ตรงเป้าหมายที่ต้องการ ป้องกันการพูดข้ามระเบียบวาระหรืออภิปรายนอกเรื่อง และหากไม่เข้าประชุมเอง จะได้มอบหมายบุคคลที่เหมาะสมเข้าประชุมแทน
ระเบียบวาระการประชุม (ตามระเบียบสำนักนายกฯ)

ระเบียบวาระที่  1 : เรื่องที่ประธานแจ้งให้ที่ประชุมทราบ

ระเบียบวาระที่  2 : เรื่องการรับรองรายงานการประชุม
/ระเบียบ...

ระเบียบวาระที่  3 : เรื่องที่เสนอให้ที่ประชุมทราบ

ระเบียบวาระที่  4 : เรื่องที่เสนอให้ที่ประชุมพิจารณา

ระเบียบวาระที่  5 : เรื่องอื่น ๆ (ถ้ามี)
การจดรายงานการประชุม
1.  จดละเอียดทุกคำพูด  ใช้ในกรณีที่เป็นปัญหาตีความด้านกฎหมาย/เป็นทางการ มีความสำคัญ เช่น การประชุมรัฐสภา
ข้อดี 
เป็นหลักฐานที่ชัดเจน
ข้อเสีย
สิ้นเปลืองเวลามากทั้งผู้จดและผู้อ่าน
2. จดอย่างย่อ (นิยมใช้ทั่วไป)  จดเฉพาะประเด็นสำคัญพร้อมด้วยมติ
ข้อดี 
ผู้อ่านจะเข้าใจเหตุการณ์และที่มาของการลงมติอย่างชัดเจน
ข้อเสีย
ยากสำหรับผู้จด ต้องสามารถสรุปความ เรียบเรียงเนื้อหาให้กระชับแต่ครบถ้วน
3. จดแต่เหตุผลและมติ  ใช้กรณีไม่มีการอภิปรายมากนัก หรือมีระเบียบวาระมากจนผู้จดไม่สามารถย่อการอภิปรายได้ครบถ้วน
ข้อดี 
เหมาะสำหรับนำไปเผยแพร่ในหน่วยงาน
ข้อเสีย
ถ้าไม่เข้าประชุมจะไม่ทราบความคิดเห็นของผู้เข้าประชุมก่อนลงมติ
วิธีการจดรายงานการประชุม
1. ตั้งใจฟังอย่างมีสมาธิ เพื่อเขียนได้ถูกต้อง ตรงตามความเป็นจริง
2. ควรจดเฉพาะใจความสำคัญ
3. ใช้ภาษาให้ถูกต้องชัดเจน
4. เรียงตามวาระการประชุม
5. ไม่ต้องจดคำพูดโต้แย้งของแต่ละคน
6. ควรแยกประเด็นสำคัญที่ประชุมเสนอ
7. ใช้ถ้อยคำสำนวนแบบย่อความให้ได้ใจความสมบูรณ์
ลักษณะของรายงานการประชุมที่ดี
1. เนื้อหาถูกต้อง : ตรงตามที่ประชุมอภิปรายมติถูกต้องชัดเจน และครบถ้วนทุกประเด็นไม่ตกหล่น
2. เที่ยงตรง : มีใจจดจ่ออยู่แต่เรื่องที่ประชุมตลอดเวลา
3. ไม่หวังพึ่งเทปบันทึกเสียง : เสียเวลาโดยใช้เหตุ และเทปอาจเสียหายหรือไม่ชัดเจน
4. มีทักษะสรุปความ ( 5 w 1 h) : พยายามสรุปให้ตรงประเด็น เรื่องใดสำคัญไม่สำคัญ
5. ใช้ภาษาในการเรียบเรียงได้ดี : ใช้ภาษาที่เหมาะสม เป็นภาษาเขียนที่เป็นทางการ
สิ่งที่ต้องคำนึงถึงในการเลือกรูปแบบการจัดโต๊ะ คือ
1.  จำนวนคนและขนาดของห้องประชุม
2. รูปแบการอบรมเป็นแนวไหน บรรยาย  Workshop กิจกรรม Team Building การประชุมหน่วยงาน
สรุป   การจัดจัดประชุมนั้นจำเป็นต้องคำนึงถึงความปลอดภัยของผู้เข้าร่วมประชุมเป็นสำคัญ ตลอดจนสิ่งอำนวยความสะดกในกาประชุม ความคุ้มค่าด้านงบประมาณ ผลสำเร็จจากการประชุมไม่ว่าการประชุมนั้นจะอยู่ในระดับใดหรือขนาดองค์กรเท่าใดก็ตาม ทั้งนี้หน่วยงานที่เป็นเจ้าภาพถือว่าเป็นกลไกหลักในการจัดการประชุมให้สำเร็จลุล่วงไปด้วยดีจึงจำเป็นต้องใส่ใจทุกรายละเอียด ตั้งแต่ก่อนประชุมจนถึงประชุมเสร็จสิ้นตามวัตถุประสงค์
/เทคนิค...

เทคนิคการเขียนโครงการ
ความหมายของการเขียนโครงการ  คำว่า โครงการ (Project) หมายถึง แผนงานซึ่งประกอบด้วยกิจกรรมหลายกิจกรรมหรืองานหลายงานที่ระบุรายละเอียดชัดเจน เช่น วัตถุประสงค์  เป้าหมาย  ระยะเวลาดำเนินการ  วิธีการหรือขั้นตอนในการดำเนินงาน พื้นที่ในการดำเนินงาน  งบประมาณที่ใช้ในการดำเนินงาน ตลอดจนผลลัพธ์ที่คาดว่าจะได้รับ
ความสำคัญของการเขียนโครงการ
1.  จะนำแผนปฏิบัติการให้เกิดผลเพื่อไปสู่จุดหมายปลายทางตามที่ต้องการ
2. เป็นจุดเชื่อมโยงจากแผนงานไปสู่แผนการเงิน
3. เป็นจุดเชื่อมโยงจากแผนงานไปสู่แผนคน
4. เป็นทักษะที่สำคัญที่สุดที่นักวางแผนทุกหน่วยงานจะต้องมีนอกเหนือจากความสามารถด้านอื่น ๆ
โครงการประกอบด้วย
1.  ชื่อโครงการ  มาจากงานที่ต้องการปฏิบัติ ต้องมีความชัดเจนเหมาะสมเฉพาะเจาะจง กะทัดรัด และสื่อความหมายได้อย่างชัดเจน
2. หลักการและเหตุผล  คือ  ปัญหาและสาเหตุและความจำเป็นที่ต้องทำโครงการ และต้องพยายามพรรณนาความ โดยหาเหตุผล หลักการ ทฤษฎี แนวทางนโยบายของรัฐบาล นโยบายของกระทรวง / กรม / อปท. ตลอดจนความต้องการในการพัฒนา ที่มีน้ำหนักน่าเชื่อถือและให้เห็นความสำคัญของสถานการณ์ที่เกิดขึ้น โดยมีการอ้างอิงแหล่งที่มาของข้อมูลด้วยเพื่อที่ผู้อนุมัติโครงการจะได้ตัดสินใจสนับสนุนโครงการต่อไป
3. วัตถุประสงค์ เป็นการระบุถึงเจตจำนงในการดำเนินงานของโครงการ โดยเห็นถึงผลที่ต้องการไว้อย่างกว้าง ๆ มีลักษณะเป็นนามธรรม แต่ชัดเจนและไม่คลุมเครือ โดยโครงการหนึ่ง ๆ อาจมีวัตถุประสงค์มากกว่า 1 ข้อก็ได้ คือ มีวัตถุประสงค์หลัก และวัตถุประสงค์รองหรือวัตถุประสงค์ทั่วไป และวัตถุประสงค์เฉพาะก็ได้
4. กำหนดเกณฑ์มาตรฐานของความสำเร็จที่วัดได้ในเชิงปริมาณ และเชิงคุณภาพ
5. กำหนดช่วงเลา พื้นที่ หรือกลุ่มเป้าหมาย
6. เป้าหมาย หมายถึง ระบุถึงผลลัพธ์สุดท้ายที่คาดว่าจะได้จากการดำเนินโครงการ  เป้าหมายจึงคล้ายกับวัตถุประสงค์ แต่มีลักษณะเฉพาะเจาะจงมากกว่า มีการระบุสิ่งที่ต้องการ ทำให้ชัดเจนและระบุเวลาที่ต้องการจะบรรลุ
7. วิธีการดำเนินงาน เป็นการให้รายละเอียดในการปฏิบัติ โดยปกติจะแยกเป็นกิจรรมย่อย ๆ หลายกิจกรรม แต่เป็นกิจกรรมเด่น ๆ ซึ่งจะแสดงให้เห็นว่าความเด่นชัดตั้งแต่กิจกรรมเริ่มต้นจนถึงกิจกรรมสุดท้าย่ามีกิจกรรมใดที่ต้องทำบ้างถ้าเป็นโครงการที่ไม่ซับซ้อนมากนักก็มักจะนิยมใช้แผนภูมิแกนท์ (Gantt chart) หรือแผนภูมิแท่ง (Bar chart)

8. ผู้รับผิดชอบโครงการ เป็นการระบุว่าใครหรือหน่วยงานใดเป็นผู้รับผิดชอบและมีขอบเขตความรับผิดชอบอย่างไรบ้าง ทั้งนี้เพื่อว่ามีปัญหา จะได้ติดต่อประสานงานได้ง่าย
9. งบประมาณ เป็นการระบุค่าใช้จ่ายที่จะต้องใช้ในการดำเนินกิจกรรมขั้นต่าง ๆ อาจแจงเป็นหมวดย่อย ๆ เช่น หมวดค่าวัสดุ หมวดค่าใช้สอย หมวดค่าตอบแทน หมวดค่าครุภัณฑ์ ซึ่งการแจกแจง
/งบประ...

งบประมาณจะมีประโยชน์ในการตรวจสอบความเป็นไปได้และตรวจสอบความเหมาะสมในสถานการณ์ต่าง ๆ ควรระบุแหล่งที่มาของงบประมาณด้วยว่าเป็นงบประมาณแผ่นดิน งบช่วยเหลือจากประเทศต่างประเทศ เงินกู้ หรืองบบริจาค เป็นต้น
10. สถานที่ดำเนินการ เป็นการระบุสถานที่ตั้งของโครงการหรือระบุว่าจะทำ ณ สถานที่แห่งใด เพื่อสะดวกต่อการจัดเตรียมสถานที่ให้พร้อมก่อนที่จะทำกิจกรรมนั้น ๆ
11. ระยะเวลาในการดำเนินการ เป็นการระบุระยะเวลาเริ่มต้นโครงการและระยะเวลาสิ้นสุดโครงการโดยจะต้องระบุ วัน เดือน
12. ผลที่คาดว่าจะได้รับ เป็นการระบุถึงผลที่คาดว่าจะได้รับจากการดำเนินโครงการประกอบด้วยผลทางตรงและผลทางอ้อม ต้องระบุด้วยว่าใครจะได้รับประโยชน์จากโครงการบ้าง ได้รับประโยชน์อย่างใด ระบุทั้งเชิงปริมาณ และเชิงคุณภาพ
13. การประเมินผลโครงการ เป็นการแสดงรายละเอียดว่าจะมีวิธีการควบคุมติดตามและประเมินผลโครงการอย่างไร ใช้เครื่องมืออะไรในการประเมินผล ระยะเวลาในการประเมินผลและใครเป็นผู้ประเมินผล ฯลฯ ดัชนีชี้วัดความสำเร็จของโครงการคืออะไร วิธีประเมินผลโครงการ  ระยะเวลาประเมินผลโครงการ ผู้ประเมินผลโครงการ
การส่งเรื่องประกาศในราชกิจจานุเบกษา (เพิ่มในคิวอาร์โค๊ตให้)

ให้ส่งข้อบัญญัติ ที่ได้รับการอนุมัติแล้วไปประกาศในราชกิจจานุเบกษา
๙. ความรู้ที่ได้นำไปปฏิบัติในตำแหน่งหน้าที่อย่างไร :  สามารถนำความรู้ที่ได้รับจากการฝึกอบรมมากำหนดเป้าหมายในการปฏิบัติงานและทำตัวชี้วัดของ อปท. รวมทั้งเป้าหมายของการปฏิบัติงานของตนและหน่วยงานที่ตนรับผิดชอบ

๑๐. ปัญหา/อุปสรรคที่เจอจากการอบรม ประชุม สัมมนา :  ไม่มี
๑๑. ความต้องการสนับสนุนจากผู้บังคับบัญชา :  ควรสนับสนุนให้บุคลากรในองค์การบริหารส่วนตำบลกะหรอ เข้ารับการฝึกอบรมในลักษณะนี้เพิ่มเติม......................…………………………………………………………………………………..

๑๒. ข้อเสนอแนะ  :  ควรให้บุคลากรในองค์การบริหารส่วนตำบลกะหรอ เข้ารับการฝึกอบรมในลักษณะนี้อย่างต่อเนื่อง
(ลงชื่อ)                                ผู้รายงาน
              (นางรัชฎา  สีขาว)
สิบเอก                          .


(กำแหง  กรงกรด)


ปลัดองค์การบริหารส่วนตำบลกะหรอ








(นายมนัสพงค์   สุทธิเดช)


นายกองค์การบริหารส่วนตำบลกะหรอ











